LidanRubinov/Halacha-QA huggingface dataset:
שאלה: דיני מעשר כספים: בס ד, כבוד הרב הנני בחור בגיל ה23 לחייו ולאחרונה קיבלתי על עצמי את מצוות מעשר הכספים, ברצוני לשאול את הרב מספר שאלות: א. הנני נוהג לקבל מידי יום סכום כסף מהורי על מנת להתקיים באותו יום (דלק, אוכל וכל שאר דברים מזדמנים), האם אני צריך לעשר מהסכום הנ ל? ב. לעיתיים שאני מקבל מהורי סכום כסף מתנה אני צריך לעשר ממנו? ג. עליתי לתורה והתנדבתי, כאשר אני משלם את הנדבה זה נחשב חלק מכספי המעשר שלי? ד. האם אני מקבל מתנה כל שהיא ולא כסף מזומן יש צורך לעשר מימנה את שוויה? מה בנוגע לדבר שאכן התכונתי לקנותו וקיבלתי אותו מתנה? ויום טוב השאלה נשאלה בהמשך לשאלה "קיצור הלכות מעשר כספים"
תשובה: 1. כיון שהוריך נותנים את הכסף לקיום, אין בו חובת מעשר אבל קצת צדקה אפשר לתת. 2. ממתנה צריך לעשר. ג. אם נהוג שהעולים מנדבים, אפשר להחשיב רק חלק ממעשר ולא הכל. ד. אם המתנה היא חשובה ובעלת ערך רב ויש לך די מזומנים שתוכל להפריש בלי לצמצם את מחייתך ראוי להפריש, ואם לא אין צורך. כי לא יתכן שבגלל מתנה, בפרט שאינך צריך אותה, תצטרך לשלם. אמנם אם התכוונת לקנות אותו חפץ והמתנה חסכה לך, ראוי לתת כסף.
שאלה: חידוש בגדים באבלות: אבי נפטר לפני חודשיים, יש בגדים שקניתי לפני שנפטר אבל לא חידשתי אותם. האם עלי לתת למישהי ללבוש אותם גם אם נקנו קודם הפטירה? ויש לי בגד שלא לבשתי אך הוא עבר תיקון האם גם אותו עלי לתת למישהי שתלבש?
תשובה: בגד חדש נותנים קודם למישהו אחר ללבוש. בגד שעבר תיקון אינו חדש.
שאלה: טלטול כיפה ברשות הרבים בשבת: בילקוט יוסף כרך ב עמוד יט בהערה ב כתב שאם יצא לרשות הרבים בשבת ובכיסו כיפה, עדיף שילך לביתו (או לרשות היחיד) ויניח שם את הכיפה מאשר שישים אותה על הראש ויעבור על איסור הנחה ברשות הרבים! למה זה עדיף, הרי בכל 4 אמות עובר על טלטול הכיפה?! ומה יעשה אדם שנפלה לו הכיפה ברשות הרבים באמצע ההליכה אחרי שהייתה על ראשו?
תשובה: ארבע אמות ברשות הרבים הוא איסור דרבנן הנחת הכיפה על הראש עלולה להביא לידי איסור תורה של עקירת הכיפה ברשות היחיד והנחתה ברשות הרבים.
שאלה: מצות כיבוד הורים ברכב: אם אני לוקח טרמפ את אבי או אמי, האם אני צריך לצאת מהרכב ולקום בפניהם במקרה שאני נוהג?
תשובה: ניתן לתלות מחילה מצידם בכדי לא להטריח אותך. אולם להתנועע קימעא צריך ולא מהני מחילה משום שזה מדין מורא אב ואם.
שאלה: התאבדות עפ"י ההלכה: מי שהיה בשבי, וכפו עליו יסורים קשים אם לא יעבור על אחת מהעבירות ג"ע ע"ז וש"ד, והוא לא עמד ביסורים, והתאבד, ולא עבר, האם הוא נדון בכף הקלע? ואיך דנים אותו בעולם האמת?
תשובה: : אם האדם עשה דבר לשם שמים וכדי לא להיכשל בעבירה ודאי שלא ידונו אותו בכף הקלע. אנו לא יודעים בדיוק כיצד תתברר מעלתו בעולם האמת אבל אנו יודעים שכל מחשבה טובה היא נחשבת מאד בעולם האמת.  יש סיפורים על בני קהילות באירופה שלא רצו לעמוד בניסיון של לעבור על מצוות והרגו את עצמם.
שאלה: מתי האזכרה למי שנפטר באדר א?: אבי נפטר בט באדר א בשנה שעברה. מכיוון ששנה זו הייתה שנה מעוברת, איני יודע מתי מסתיימת אמירת הקדיש, מתי מסתיימת האבלות ומתי יש לערוך את האזכרה. אבקש לדעת את התאריכים המדוייקים לכך.
תשובה: את הקדיש יש לסיים לאחר 11 חודשים, כלומר, ח בטבת תשע"ב. האבלות מסתיימת לאחר 12 חודשים, כלומר, ח בשבט תשע"ב. כשהשנה הראשונה היא מעוברת, האשכנזים עושים את האזכרה בתאריך הפטירה והספרדים בתום י"ב חודש.
שאלה: שינה בסוכה: בס ד האם מותר למשפחה המצומצמת- אבא, אמא, אחים ואחיות לישון ביחד בסוכה כשאין אנשים זרים?
תשובה: כן
שאלה: לימוד תורה כשצריכים להתפנות: הרב, האם מותר לי ללמוד תורה אם אני במצב שכל הזמן אני צריך ללכת לשירותים בגלל שלשולים או וירוס בטן, והרי אסור ללמוד תורה אם אתה צריך להתפנות?
תשובה: אם יש מצב שמרגישים צורך להתפנות וצריך לעשות מאמץ להתאפק, אזי פטורים מתורה ותפלה.
שאלה: ארבעת המינים מנטיעה בחול המועד: האם גם מותר לשימוש לארבע מינים בעץ שנטעו בחול המועד? (הדס או ערבה או אתרוג או לולב). השאלה נשאלה בהמשך לשאלה "נטיעה בחול המועד"
תשובה: וברכת ד' אפשר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: היחס לסיפורי התנ  ך: בס ד ברצוני לשאול האם נכון להתייחס לעובדות ולסיפורים שכתובים בתנ ך כנתונים שנכונים גם היסטורית ומציאותית, וניתן לקחת אותם גם כעובדות בלימוד היסטוריה או ארכיאולוגיה לתק המקרא, או שהדברים נאמרו בשפת בני אדם אבל מרמזים על דברים יותר מופשטים ואנו לא צריכים להבין אותם כפשוטם?
תשובה: מה שמופיע בתנ"ך יש להבין כפשוטו אלא אם כן זה מראות נבואה או דברים כאלה. אמנם הרמב"ם אומר שכל מציאות של מלאך שמופיע בתנ"ך זה רק במראות הנבואה אבל הרמב"ן והמקובלים חולקים עליו ואומרים שהמלאכים באמת התגלו בעולם.
שאלה: הפסקת סמיכת רבנים: מתי נפסקה סמיכת הרבנים האם יודעים זאת בבירור או יש מחלוקות בעניין?
תשובה: מקובלת הדעה שהסמיכה נפסקה לאחר חורבן בית שני בתקופת האמוראים, בתקופת הלל האמורא.
שאלה: דופן סוכה - צורת הפתח: אם יש שתי דפנות כשרות בסוכה בצורת ר ובדופן השלישית יש צורת הפתח ( שני לחיים בשני הצדדים בעובי טפח כל אחד). האם אפשר להכשיר סוכה זו ללא צורך בדופן ג?
תשובה: כשיש שתי דפנות בצורת ד יש להעמיד דופן ברוחב טפח ומשהו במרחק של 3 טפחים מקצה אחת הדפנות, ולהוסיף צורת הפתח בהמשך הדופן השלישית, כלומר להעמיד עמוד במרחק 4 טפחים מהדופן הקטנה (זו שברוחב טפח) ולהשכיב עליהם עמוד שישכב על העמוד העומד ועל הדופן הקטנה. ואם העמוד והדופן הקטנה מגיעים עד הסכך אין צורך בעמוד השוכב כיון שהסכך נחשב כעמוד השוכב. להבהרת ההלכה כדאי לעיין במשנה ברורה עם ציורים או בספרי הלכות בתוספת ציורים וכד'  עפ"י שו"ע תרל ב ומ"ב ו, ט, יג
שאלה: הסרת חלון מהמסילה בשבת - בניין סתירה: האם מותר להסיר חלון (קטן) מהמסילה שלו בשבת?
תשובה: סתירה אסורה בשבת. הרב חיים כץ
שאלה: שטיפת ידיים: האם יש חובה לשטוף ידיים בין אכילה של אוכל חלבי בכלים חלביים לבין אכילה של אוכל בשרי בכלים בשריים? בנוסף ללא קשר למספר השעות בין לבין, האם אחרי אכילה מכלים בשריים לאכילה של מאכל חלבי או נגיעה בכלים חלביים יש לשטוף ידיים? אני רוצה לשמור על כשרות הכלים ולכן אשמח לתשובה. נ.ב- האם אחרי אכילת אוכל בשרי אני יכול להשתמש לדוגמה בכלי חלבי להכנת אוכל בלי לשטוף ידיים בין לבין?
תשובה: ב"ה לך. שמחתי מאוד לקבל את שאלתך היפה ולראות כמה חשוב לך לשמור על הפרדה בין מאכלים בשריים לבין מאכלים חלביים, זו הפרדה מאוד מאוד חשובה. לפי ההלכה כתבו הפוסקים שלמרות שאחר אוכל חלבי אין בעיה לאכול אוכל בשרי, ואין צריך להמתין זמן, אך צריך כן לשטוף את הידיים ולשטוף את הפה, וכך לגרום שלא תהיינה התערבבויות של דבר חלבי עם דבר בשרי. אבל אם רק נגעת בכלי בשרי, והוא היה נקי, אתה לא צריך לשטוף את הידיים כשאתה אוכל אחר כך חלבי, אם כי זה ראוי כי לפעמים לא שמים לב אם הדבר מלוכלך או לא. אחר אכילת אוכל בשרי, שטוף את הידיים ולאחר מכן תוכל להתעסק עם חלבי. אשמח להיות בקשר ולעזור עוד בכל מה שאוכל. שתהיה לך הצלחה רבה הרב יצחק גרינבלט zahig1 gmail.com
שאלה: פירוש לספר יצירה: יצא לאחרונה פירוש של הרב אריה קפלן לספר יצירה. ברצוני לשאול האם הפירוש הוא "כשר", וראוי להכנס ל"ארון הספרים היהודי"?
תשובה: אני לא הכרתי את הרב קפלן, אבל שמעתי מכמה וכמה תלמידי חכמים גדולים שאמרו לי שהם קראו את פירושיו ואמרו שהם נופת צופים. שמעתי גם שהוא היה אצל הבבא סאלי והבבא סאלי אמר לו שפירושו הוא נכון אבל שיזהר כי אם הוא יפרסם אותו הוא עלול לשלם על כך בחייו, והרב קפלן ענה שבכל זאת. באמת הרב קפלן פירסם את פירושו, והסתלק בדמי ימיו, לפני גיל 50. מה שאני ראיתי מפירושו הם דברים יפים מאוד, אבל לא אני שאתן הסכמות, ובודאי לא לספר שעוסק בנושאים ברומו של עולם, אבל אמרתי את מה ששמעתי. זוהי זכות שספר כזה יכנס לארון הספרים שלנו.
שאלה: שינוי דת לאמא: אמו של בן זוגי יהודיה החליטה להתנצר בעקבות בן זוגה שרצתה להתחתן איתו. התנצרה. בן זוגי עבר ברית כדת וכדין בתוך ההתנצרות, האם הוא נחשב ליהודי?
תשובה: אם הוא עצמו לא התנצר ובניגוד לאמו הוא רואה את עצמו חלק מכלל ישראל, הוא יהודי.
שאלה: מקום השירות הצבאי: ב"ה כבוד הרב שליט"א בפני מי שמתגייס בחוק טל לשנה וארבע, עומדות שתי אפשריות לגבי מקום השירות, אפשר ללכת לנחל החרדי ואפשר לשאר היחידות. בנחל החרדי יש זמן ללימוד, לא שומעים דיבורים אסורים, נותנים זמן לתפילות בצורה נורמלית, יש התחשבות, וכו, לעומת מה שאני שומע ממי שמשרתים ביחידות אחרות ואפילו במסגרת הסדר מרכז, שהם לרוב מתפללים לא במנין, נמצאים עם אנשים שלא לרוחם, שומעים דיבורי שטות וכו. מה הענין הגדול לשרת ביחידות הללו? מדוע שלא ישמור אדם על קדושתו, ויחזור ללמוד תורה בטהרה? וכי הספק ספיקא שיחזור מאן דהוא בתשובה בגללו, דוחה את שמירתו על קדושתו? בפועל, ההצלחה להחדיר את התורה כחלק מהווי החיים בצבא, אינה מצליחה ביחידות אלו לענ"ד. אשמח אם הרב יוכל להרחיב לי בענין. ב ובברכת דל
תשובה: אני מסכים שבדרך כלל עדיף ללכת לנח"ל חרדי ולהיות שמור בצניעות ובשמירת מצוות כהלכה. ואלה שהולכים לצבא רגיל ראוי להתפלל עליהם שלא יכשלו ויצליחו במשימותיהם.
שאלה: נופש באוניה בשבת ובחגים: שאלה בנושא נופש על אוניה שמפליגה מישראל (חיפה). המזון המוגש באוניה הוא כשר עם תעודת רב מסויים והיא מפליגה ל5 ימים לפני חג או שבת ב5 שעות. צוותי האוניה, הקפטן וצוותו וכל עובדי המטבח וחדר האוכל ועובדי הסיפון כולם גויים אבל בעלי החברה הם יהודים. האוניה, קרוב לוודאי, בהחכרה. האם זה נכון שמותר ליהודי דתי לנסוע על האוניה? האוניה תמיד חוזרת ביום חול יש קבינות מגורים באוניה ושתי העצירות לרדת מהאוניה הן בכל מקרה ביום חול. האם מותר לדעת הרב לפי ההלכה? ואם כבודו אומר שלא, יש אפשרות לנמק? מראש
תשובה: ר' ש"ע או"ח סי' רמח. ומה באשר לאוירה הכללית? זו אוירת שבת? ומה באשר לאוירה ביום חול, האם היא ראויה?
שאלה: שימוש בעורות חזיר: האם מותר לסחור לעבוד בעורות חזיר (עבור ייצור נעלים,תיקים וכדומה)? באילו תנאים מותר להשתמש בעורות חזיר?
תשובה: כן. הרב חיים כץ
שאלה: המשך - ביצה קלופה: שאלתי את הרב: מה דין חלבונים מופרדים שעבר עליהם הלילה במקרר בכוס מכוסה לנוהגים להחמיר בכך? הרב שאל: האם מדובר בחלבונים מבושלים? מדובר בביצים לא מבושלות. השאלה נשאלה בהמשך לשאלה "ביצה קלופה"
תשובה: הרוח הרעה מוזכרת בביצה קלופה, דהיינו, ביצה מבושלת קלופה. חלבונים חיים אינם בכלל.
שאלה: הורים שמתנגדים לחזרה בתשובה:. אני בת 17 ואני לומדת בבית ספר חילוני בשנה האחרונה אני מתחזקת לאט לאט ברוך השם שומרת שבת ומשתדלת לקיים מצוות אני רוצה ללכת בצניעות אבל ההורים שלי מאוד מתנגדים אמא שלי לא מוכנה להקשיב לי ולשמוע אותי ועושה לי הרבה בעיות בשבתות היא מזלזלת בי ומנסה להמאיס עלי את השבת וקשה לי נורא אני רוצה להתחזק יותר ולהתקרב לקב"ה אבל היא לא נותנת לי ללכת בצניעות וללכת לשיעורי תורה היו ימים שהייתי הולכת בסתר לשיעורי תורה עד שההורים גילו הם אומרים שאני מתרחקת מהמשפחה ודיברתי עם הרבנית שמוסרת את השיעורי תורה והיא רוצה שאני אלך למדרשיה וזה קשה לי מאוד עכשיו ללכת בתקופת הלימודים יש לי עוד שנה ללמוד. שאני שמה חצאית ואני רוצה לצאת אתה מהבית אמא שלי נוזפת בי מקללת אותי ועושה לי פרצופים ולא מדברת איתי במשך שבועות וזה בלתי נסבל הפכתי לבנאדם דיכאוני אני כל הזמן בוכה על זה וזה תמיד מעסיק אותי לא נותן לי מנוח שאני מכשילה אלפי גברים. אני לא יודעת כבר מה לעשות עם עצמי הרבנית דיברה עם אמא שלי והיא הייתה אף היא בהלם ואמרה שאין לי מה לעשות אני צריכה לא להתייאש מה אני עושה במצב כזה כל שבת אתה זה אסון אני רוצה להיות בת מלך כל הסביבה שלי חילונית המשפחה כולם מתנגדים במשפחה צוחקים ומבזים אותי במיוחד ההורים שלי שאני כבר לא יכולה לסבול אותם בבקשה שמישהו יעזור לי אני במצוקה
תשובה: ב"ה לך. מאוד התפעלתי מלקרוא את מכתבך, לראות שבתוך מציאות כל כך לא פשוטה, בחורה צעירה כמוך זוכה להתמסר לאמת הגדולה שלה ולהמשיך, למרות כל הקשיים, למרות כל ההתנגדויות, זה ממש נפלא. דבר זה מעיד על כוחות נפש נפלאים שיש בך, וגם אם קשה, זה טבעי, וזה לא מבטל את מה שאת זוכה כן לעשות, וכן להתקדם. צר לי לשמוע על התגובה של המשפחה שלך. אין ספק שהיא בנויה על דעות קדומות, ועל פחדים שאנשים מסוימים שאנשים הכניסו להם, וזה מאוד חבל. אוצר גדול נמצא לפניהם, והם פשוט לא יודעים איך לאחוז בו בשתי ידיים, והם נאבקים עימו. במשך השנים פגשתי לא מעט. כל פעם מדהים אותי מחדש, איך הורים רוצים שהבת שלהם תלך בפחות צניעות! זה כל כך מגוחך. אך זו המציאות, ולא תמיד קל לשנות את ההורים. אני מבין שהרבנית כבר דיברה איתם, כך שמסופק אני אם מישהו אחר יוכל להצליח במקום שהרבנית לא הצליחה. דבר ראשון חשוב לדעת שתמיד האדם צריך, ובפרט במצב שלך, להתחזק באמונה, וללמוד לראות את הצד הטוב של הדברים. כל הזמן להשקיע בראיה חיובית, ובלהודות לה' על הטוב שהוא יתברך נתן לנו. ובפרט במצב הפרטי שלך, שאת זוכה להיות קשורה לה', זה זכות נפלאה, וגם אם יש סיבוכים וקשיים, זכרי שלא כל אחד זוכה למה שאת זכית. ולכן חזקי את עצמך, צ'פרי את עצמך, פנקי את עצמך, ושמחי את עצמך, שדברים אלו נותנים המון כח להתקדם ולהתגבר. דבר שני, למרות הקושי חשוב מאוד שתשדרי שמחה, תשדרי הערכה לסובבים ומוכנות להקשיב, אם כי תשמרי על האמת של, אך תני להם לחוש שאת מקשיבה, מתמודדת ומצליחה. אל תיכנסי איתם למלחמה ולמאבק, אלא שדרי אמת ברורה, שדרי יציבות, שדרי שאת יודעת מה טוב לך, ושאת ממשיכה בדרך שלך, ושאת תהיי שמחה תמיד שכל שאר הדברים תמשיכו להיות ביחד כמו קודם לכן. שתהיה לך המון המון בהצלחה, ואם תרצי אשמח להתכתב איתך דרך האימייל שלי, וכך לנסות לעזור לך. הרב יצחק גרינבלט Zahig1 gmail.com
שאלה: יום טוב שני של גלויות למתכוננים לעלות: חמי וחמותי הם תושבי בחו"ל. חמי עדיין מתפרנס שם. הם רכשו דירה בארץ ע"מ להכין את תהליך העליה לא"י, ומאז הם נמצאים בארץ כחודשיים בשנה, בדירתם. רוב הילדים ונכדים שלהם בארץ. השנה הם חגגו את סוכות בארץ, אצלנו. ברצוננו לדעת, לפעמים הבאות, האם עליהם לחגוג יום או יומיים? אני מציין שהם יוצאי צפון אפריקה.
תשובה: אם ברור שיעלו בזמן הקרוב (לא יותר משנה) אפשר להתחיל לשמור יום אחד בלבד כיון שביתם בארץ וכן רוב בני משפחתם.
שאלה: למה אין התייחסות מפורשת של רבנים על התכלת?: הרב. ניסיתי לברר מהי דעת הרב בעניין התכלת, ולא הצלחתי. למה הרב לא אומר בצורה מפורשת מהי דעתו על התכלת? האם הארגמון הוא התכלת, או שהוא לא התכלת? שמעתי שיש רבנים שעונים על השאלה הזאת שהם לא ביררו את הנושא, אשמח אם הרב יוכל להסביר לי את הסברא שלהם, הרי יש פה ספק מצווה מדאורייתא, אז איך אפשר להימנע מלקיים אותה ע"י כך שפשוט לא בודקים? (זה נשמע לי כמו שיאמרו לאדם שאין לו תפילין שבמקום מסויים אולי יש תפילין- והוא לא משתדל להשיג אותם בטענה שהוא לא בדק את הנושא.)
תשובה: הרבנים שאינם עונים סבורים שאין נתונים במקורות שעל ידם ניתן לקבוע מהי התכלת, כי אין מסורת וכל התורה מבוססת על מסורת ולקבוע החלטה לכלל ישראל בדבר זה צריך כח של סנהדרין. ואנו מקווים לגאולה קרובה.
שאלה: להרחיק בין כלאיים: 1. האם נענע ליד פסיפלורה יש בזה איסור כלאיים, וכן זעתר ליד לוף (זה סוג של עלי בצל)? 2. אם כן, כמה מרחק צריך להרחיק את הנענע מהפסיפלורה וכן את הזעתר מהלוף. זה סוג זעתר מתפשט. בברכת התורה.
תשובה: וברכת ד' לדעות שפסיפלורה הוא ירק, א"כ יש להרחיק בינו לזעתר. וכמו כן, בין לוף וזעתר יש להרחיק. המרחק במינים המוזכרים הוא 15 ס"מ. אין לחוש להתפשטות הזעתר, ואם יגיע ללוף יש להטות את העלים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כנסיה שבחצרה מצוי אתר יהודי קדום: לכבוד הרב - בהמשך למה שכתב הרב בשו"ת דבר חברון ח"ג סי יד על איסור ביקור אף בחצר כנסיה במהלך טיול - מה יהיה הדין בכניסה לחצרה של הכנסייה השחורה שעל הר הזיתים (המכונה בפיהם "דומינוס פלאוויט"), שבקצה חצרה מצויה גת קדומה מאוד המשוערת על ידי חוקרים (בהתאם לגובהה ולמיקומה הגיאוגרפי) כגת השריפה של הפרה האדומה?
תשובה: א. מהיכן לנו שהחוקרים צודקים? ב. אם זה היה מפורסם, ששם זה עתיקות וכדו' לא הייתה בעיה. אבל לא ידוע לי שזה מפורסם ולכן גם שם יש את הבעיה של מראית עין, שנראה כאילו הוא נכנס לכנסייה עצמה.
שאלה: ערלה ונטע רבעי בעץ בוגר ממשתלה: לאחרונה רכשתי עץ הדר בוגר (בין 4 ל5 שנים). העץ ישב במשתלה בזמן היותו מנותק בתוך שק פלסטיק (פלריג) שחור עם נקבים בתחתיתו. גם כשהרמתי אותו בהעברה ישנם שורשים שיצאו מחוץ לשק. במשתלה הוא היה חלק מהזמן על אדמה וחלק על יריעת פלסיק שחורה. כיצד עליי לנהוג בעניין נטע רבעי וערלה? אציין שקניתי אותו כזה בוגר על מנת להנות כמה שיותר מהר מפירותיו.
תשובה: וברכת ד' עליך לדעת כמה זמן עמד השתיל על (או מול) הקרקע ללא נתק. אתה יכול למנות שנות ערלה משעה שברור שעמד השתיל מול האדמה, אם אין לך ידע זה עליך לספור ג' שנים משעת הנטיעה בגינה שלך. לגבי הפרות הכל תלוי בשאלה הקודמת. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מעין שלוש פוטרת בורא נפשות: אם שתיתי יין ומשקה נוסף (למשל מים), האם ברכת מעין שלוש פוטרת אותי מ בורא נפשות?
תשובה: וברכת ד' אכן "על הגפן" פוטר מברכת בורא נפשות אם השתיה הייתה יחד, על שלחן אחד, אבל אם זה בשני מקומות נפרדים אין כאן קביעות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שם "הלל" לבת : בעז"ה אשתי בחודשי הריון מתקדמים. ברצוננו לשאול האם השם "הלל" ראוי לשם לבת?
תשובה: לכתחילה ראוי לתת שם בעל משמעות נקבית, השם 'הלל' איננו כזה. ואם יוסיפו י"וד הללי אפשר.
שאלה: רב מקדש שאינו יודע את כל אורח חיים: אם רב מקדש יוכל לקדש בלי לדעת כל חלקי שולחן ערוך אורח חיים, כי ידוע שמי שאינו יודע שולחן ערוך אורח חיים על כל אופניו עבר בכל רגע על עברה ומיוחד בשבת, והרי רב זה איך יוכל לקדש בחתונות?
תשובה: המשנ"ב אמר שמי שלא יודע הלכות שבת לא תהיה שבת שהוא לא יעבור לפחות על איסור דרבנן, מאיפה הבאת יותר מזה? אם אדם עורך חופה, והוא יודע את דיני הקידושין, מה הבעיה? לא נראה לי שיש בזה בעיה.
שאלה: דבר שטיבולו במשקה: מה נכלל ב"דבר שטיבולו במשקה" שצריך נטילת ידיים?
תשובה: ר' שו"ע.
שאלה: תשמישי קדושה צבאיים: אני השתחררתי מהצבא לפני 7 חודשים. כשהייתי בטירונות המש"ק דת של הבסיס חילק סידורים לחיילים וציציות צבאיות. יש ברשותי עדיין את הסידור והציצית. כמו כן, לתפילין "של יד" שלי בזמן הטירונות, היה את ריבוע הפלסטיק עם החור העגול, אשר מכסה את המרובע של התפילה עצמה.(שלי היה עשוי מקרטון). הוא כבר לא היה במצב טוב, וראיתי בארון של הטליתות והתפילין של בית הכנסת בבסיס, סלסלה עם כל מיני חלקי קופסאות תפילין שאין להם שימוש וביניהם היו כמה ריבועי פלסטיק לתפילין של יד. יצאתי מנקודת הנחה שזה "הפקר" כי זה לא שייך לאף זוג תפילין, וזה נמצא שם בשביל חיילים שחסר להם, ולקחתי ריבע פלסטיק לתפילין שלי והשארתי את הישן שלי. האם יש פה סוג של גזל ח"ו? האם עלי להחזיר את הדברים? (יש לציין שאני עושה מילואים)
תשובה: את הסידורים והציציות אינך צריך להחזיר משום שודאי ניתנו לחייל כמתנה אישית גמורה. לגבי המכסה לתפילין של יד, למרות שבאמת יתכן שהונחו שם כדי שמי שצריך יקח לעצמו, קשה לדעת זאת בוודאות כי יתכן שהונחו שם לשימוש החיילים שאין להם תפילין בזמן שירותם, מתוך כוונה שיחזירו מיד בתום התפילה על מנת לאפשר שימוש גם לאחרים הזקוקים לכך. לכן, לצאת מתוך הספק צריך לשאול את אחראי הדת בבסיס לדעתו, או לפחות קצין דת שבסיס זה הוא תחת אחריותו. אם אין אפשרות ליצור קשר כזה, אם המכסה קיים עליך להחזיר את המכסה לבית כנסת צבאי כאשר ישנה עדיפות למקום ממנו נלקח, ואם המכסה אינו קיים, ניתן לתת את שוויו לרבנות הצבאית, כגון לקנות סידור או ספר קדש בשווי הנ"ל, לרשום עליו רבנות צבאית, ולהניחו באחד מבתי הכנסת הצבאיים. הרב ניר אביב
שאלה: המסכת האזוטרית והמיסתורית: מבין כל המסכתות בתלמוד, מהם המסכתות בעלות האופי האזוטרי והמיסתורי מכל?
תשובה: : נראה לי שהמסכתות שנוגעות לקודשים וטהרות, סדרי עבודת הקודש ודיני טומאה, הם דברים שעדיין לנו הם בבחינת נסתר.
שאלה: בקשר למקרר : כבוד הרב, יש לי בעיה. בשבת המקרר אצלנו אין לו כפתור מיוחד לכבות את האור לפני כניסת שבת והוריי לא מרשים לי לשים מדבקה על מנת שהאור לא יכבה וידלק מחשש שהמקרר התקלקל כך לפי דבריהם. ב"ה יש לנו פלטה וכו. אבל אי אפשר להשאיר את האוכל בחוץ אז אמי מכניסה אותו ואני לא רוצה לפתוח את המקרר בשבת כי זה חילול שבת אז אני לא נוגעת במקרר בכלל ובגלל זה אני לא אוכלת כמעט כלום וזה מביא לריבים עם אימי ושבת צריך להיתענג ולא להתייסר אבל אני לא מוכנה שזה יהיה על חשבון חילול שבת. השבת כול כך חשובה לי כל השבוע אני מחכה לשבת הקדושה. לה יתברך ואני לא רוצה לחלל אותה אם יש פיתרון שכבוד הרב יכול לייעץ לי. ותזכה למצוות. השאלה נשאלה בהמשך לשאלה "סגירת מקרר בשבת"
תשובה: ב"ה צר לי לשמוע כמה קשה אצלך לשמור על אוכל בשבת. צר לי שההורים שלך כל כך חוששים בלי סיבה, שהרי זה ברור שדבר כזה לא פוגע כלל במקרר, אך הם לא ישמעו למי שיאמר להם שזה לא מזיק כלל. אוכלי יש אפשרות ליצור קשר עם מישהו שמבין בתחום הזה, טכנאי שירות של החברה, שיגיד להם אך אני מסופק אם זה יעזור. באופן כללי אני מאמין בללכת עם ההורים, שהרי ההורים שלך בודאי אוהבים אותך ורוצים שיהיה לך טוב, ולכן אני מציע שתדברי איתם, תסבירי להם כמה זה קשה לך שאת לא יכולה לאכול, כי את לא פותחת מקרר עם אור, ולכן את מאוד מבקשת אם הם מוכנים בשבילך לעזור לך למצוא פתרון, כגון מקרר נוסף וקטן, שבו יהיה אוכל בשבילך, או צידנית עם קרח ששמים לפני שבת וכדומה, עם מחשבה יצירתית אפשר למצוא פתרונות שונים, אך חשוב שהדבר יבוא מתוך מחשבה משותפת ומתוך רצון טוב. שדרי להם כמה זה קשה לך, וכמה זה מעציב אותך, וכמה תהיי שמחה אם הם יעזרו לך לשמור על מה שאת מאמינה ועל מה שאת כל כך רוצה. אני מאמין שבמשך הזמן זה יעזור, והם ישנו את הגישה, ואולי אפילו יחליטו לברר בעצמם על ניתוק האור במקרר. אשמח להיות בקשר דרך האימייל שלי, ולעזור לך בכל מה שאוכל. הרב יצחק גרינבלט zahig1 gmail.com
שאלה: ברכה אחרונה על דגני בוקר: א. אם אני אוכל שיעור של 4 ביצים בדגני בוקר שברכתם מזונות, האם אני ליטול ידיים ולברך המוציא וברכת המזון? ב. איך מודדים נפח של 4 ביצים בדגני בוקר?
תשובה: וברכת ד' אמנם הדין שפת הבאה בכיסנים ברכתו מזונות אבל אם אכל 4 ביצים זה קביעות סעודה. אבל להלכה צריך שיהיה על זה גדר של פת הבאה בכיסנין, ובנידון דידן אין כאן פת הבאה בכיסנין, ואין על זה שם קביעות סעודה, דהיינו סעודה חשובה. על כן נראה שאין לברך על כך המוציא ונט"י. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חינה בספירת העומר: אני מתחתן בע"ה ב16.5.12 ואנו מאוד רוצים לקיים את טקס החינה, אבל אנו נתקלים בבעיה כי ב10.5.12 יש את ספירת העומר ולכן לא יוצא לנו לבצע את טקס החינה שבוע לפני החתונה כנהוג. אני מחפש תאריכים בזמן ספירת העומר שבהם ניתן לבצע את טקס החינה. והמשך יום נעים
תשובה: התאריך שכתבת לעריכת החינה הוא בל"ג בעומר. ביום זה אפשר לעשות את החינה.
שאלה: קביעת מזוזות בפתחים של מרפסת בבית: אנו גרים בדירה שכורה שבה יש מרפסת מקורה היוצאת מן הסלון. היציאה אל המרפסת היא דרך דלת נפתחת נסגרת. כמו כן, ישנה עוד דלת מהחדר שינה המובילה אל המרפסת. גודל המרפסת הוא 160X340 ס"מ והיא משמשת לתליית כביסה ולמחסן. האם הפתחים המובילות אליה חייבות במזוזה (ישנו צורת הפתח)? ואם כן, האם המזוזה צריכה להיות מצד ימין של הכניסה למרפסת או מצד ימין של הכניסה בחזרה לסלון חדר שינה?
תשובה: את המזוזה יש לקבוע בצד של הציר.
שאלה: עוד בירור קטן בעניין ערלה: לכבוד הרב על התשובה המהירה. ברצוני (אם יורשה) לשאול דבר נוסף באותו נושא (יותר הבהרה משאלה). אם העץ המדובר היה 4 שנים באדמה ואז הועבר עם גוש אדמה שמספק לו חיות בשק פלסטיק עם חורים (ואף שורשים שיוצאים מהם) ועמד X ימים חודשים על יריעה אדמה (זז כל הזמן במשתלה) בזמן היותו במשתלה. כמה זמן צריך לספור בנוסף, אם צריך, או תחשב ערלה מהנטיעה החדשה או מהישנה? על זמנך ותשובותיך. עוד דבר בזמן ההעברה גוש השורשים נשאר שלם ולא נפגע. השאלה נשאלה בהמשך לשאלה "ערלה ונטע רבעי בעץ בוגר ממשתלה"
תשובה: וברכת ד' השאלה ממה הייתה עשויה היריעה. אם היא נקובה אפשר להקל, אולם אם היא מפלסטיק אין להקל ולספור מהנטיעה לאחר שהיה על היריעה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מפקד אוכלוסין: האם מותר לעשות מפקד אוכלוסין? אם אפשר כמה שיותר בהרחבה.
תשובה: זוהי שאלה שנשאלה מזמן. למעשה, זה נקרא לצורך ולכן מותר. יש דעות שעדיף לא לספור בפה אלא במחשבה. יש על זה תשובה ארוכה בציץ אליעזר ובעוד ספרים.
שאלה: שירות לאומי ועבודה לנשים: אני באה מבית חילוני אבל מתחזקת. החלטתי לא להתגייס לצבא למרות שזה מאוד קשה לי מהרבה בחינות, לחץ מהמשפחה והחברה, והסיבות שאסור להתגייס, כי יש מסלולים לדתיות בצבא. אבל החלטתי לא לקחת סיכונים ולוותר. עכשיו השאלה שלי 1- למה בעצם שירות לאומי זה גם לא ר? 2- מה יותר גרוע - להתגייס למסלול של דתיות בצבא או לעשות שירות לאומי? ועוד כמה שאלות: 3- אם אני הולכת לשירות לאומי, מה הכי מומלץ לבחור מהמקצועות שיש מבחינה הלכתית? 4- באיזה מקצוע אישה דתית יכולה לעבוד בלי קשר לשירות לאומי? כי אין משהו שלא יכולה להיות בו בעיה. יש דבר שאין? 5. האם אסור להיות שוטרת בגלל שצריך נשק? מראש
תשובה: ב"ה לך. אני מאוד גאה בך על העצמה שלך, לעמוד מול כל הזרמים שמקיפים אותך, ולהיות מסורה למה שאת באמת מאמינה. המשיכי להיות מסורה לעצמך, לאמת הגדולה שלך, ותזכי להמון אושר ולהמון הצלחה ושמחה. בעקרון מותר לבת ללכת לשירות לאומי, שכל הארגון הזה הוקם כדי שבנות דתיות תוכלנה לתרום לציבור בעם ישראל, למדינה, במקום שירות צבאי. אף שיש רבנים שמעדיפים שבנות תלמדנה מקצוע ולא תלכנה לשירות לאומי, וכך הן תתחתנה עם בן תורה ותוכלנה לפרנס ולהשקיע כדי שהוא יוכל להתמסר לתורה, אך זהו לא שיקול הלכתי. מעיקר הדין ודאי שמותר, וישנם רבנים שמעודדים זאת. במצב שלך, לדעתי חשוב שתעשי שירות לאומי, שהדבר יתקבל הרבה יותר אצל המשפחה שלך, וגם את תרגישי טוב, שאת תורמת את שלך ושאת לא פחות טובה משאר המשפחה. לדעתי במצב שלך, חשוב שאת תבחרי שירות לאומי שבו גם תוכלי לתרום וגם תוכלי להתקדם רוחנית. חשוב שבשירות הזה תהיי בקשר עם בנות דתיות, עם שיעורי תורה, עם עיסוק בקודש, וכך תוכלי גם ללמוד וגם להתקדם, גם לקבל חיזוקים מהסביבה וגם לעלות מעלה מעלה בתחושה טובה ובשמחה. חשוב שתבררי מקום שיתאים לך לשירות לאומי, ואולי לפנות לארגון "עמינדב" שעוסק בשירות לאומי ולהתייעץ איתם שיכוונו אותך. בחירת מקצוע לאשה הוא דבר חשוב, וטוב שאת שואלת. בחירה זו צריכה להיות גם מקצוע שמתאים לאשה, וגם מקצוע שבו האשה תוכל לשמור על הצניעות שלה, בלי להיות יותר מידי בעולם הגברי. לכן מאוד לא מומלץ שבת תלך לעבוד במשטרה, שהמסגרת לא מתאימה, והדרך ביטוי של האשה היא גברית, קשוחה, וקרובה להמון מצבים של חוסר צניעות. אשמח להיות בקשר דרך האימייל ולעזור לך בתשובות ובהכוונה, ובכל מה שאוכל. תרגישי חופשיה לכתוב אלי לאימייל, ואשמח לענות ולעזור. בברכת הצלחה רבה הרב יצחק גרינבלט zahig1 gmail.com
שאלה: תעודת כשרות וחלקי פרי לא ראויים לאכילה: וברכת ה, 1. עד כמה ניתן לסמוך על תעודות הכשרות על גבי הדוכנים בשוק עירוני? 2. בכמות פירות קטנה, מאיזה חלק של הפרי יש להפריש - קליפה תוכן או שניהם? וכן האם חייבים להפריש חלק מהקליפה? 3. האם ניתן להפריש פירות מעט פגומים מתוך הכלל?
תשובה: וברכת ד' 1. כל תעודת כשרות יש לדעת מי נתנה. אם הנותן הוא רציני אפשר לסמוך. ואם לא, אין לסמוך. באופן כללי כל רבנות שבראשה רב ירא שמים מוחזקת שהיא רצינית ומקפידה. 2. אם הקליפה נאכלת אפשר להפריש ממנו. אם הקליפה לא נאכלת יש להפריש מהתוך. 3. בימינו אפשר להפריש מהרע על הטוב, מלבד במעשר עני וראשון. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חוט דנטלי בשרי חלבי: האם ניתן להשתמש באותו חוט מקל דנטלי רב פעמי, גם לאחר מאכל חלבי וגם לאחר מאכל בשרי?
תשובה: וברכת ד' אפשר להשתמש רק אם רחצו היטב לפני השמוש השני, כדי שלא יכנסו פרורים לפה. כל זה לדעות שסיבת ההרחקה בין בשר וחלב היא משום שאריות, אבל לדעות שיש להמתין בין בשר וחלב בגלל הטעם - אין איסור. בברכת התורה והארץ הרב יהודה הלוי עמיחי מכון התורה והארץ כפר דרום אשקלון